Ignazio Danti

** Ignacijus Dantis** (, 1536 m. balandžio mėn., Perudža, Italija – 1586 m. spalio 19 d. Alatris, Italija) – italų šventikas, Dominikonų vyskupas, astronomas, kartografas ir kosmografas.

## Vaikystė ir mokslo metai

Ignacijus Dantis gimė 1536 m. balandžio mėnesį Perudžoje, Italijoje, turtingo architekto ir mokslininko šeimoje. Jo vyresnysis brolis Vincentas Dantis buvo žinomas Florencijos skulptorius, o jaunesnysis brolis Girolamas Dantis (1547–1580) – tapytojas.

Pats Ignacijus mokėsi Perudžos universitete.

1555 m. kovo mėnesį Ignacijus Dantis įstojo į Dominikonų ordiną. Įstojęs į minėtą ordiną, jis pakeitė vardą iš Pelegrino į Ignacijaus. Kažkiek laiko studijavo filosofiją ir teologiją tam, kad galėtų skelbti pamokslus, tačiau vėliau save pašventė matematikai, astronomijai ir geografijai.

## Tolesnė gyvenimo veikla

1562 m. Dantis išvyko į Florenciją. Joje dėstė matematiką ir gamtos mokslus.
1563 m. rugsėjo mėnesį Dantis buvo pakviestas Toskanos kunigaikščio Kozimo I de Medičio dalyvauti jo mokslinės kartografijos projekte Vekjo rūmuose. Per vėlesnius 30 metų Dantis sukūrė daugiau kaip 30 geografinių žemėlapių.

1574 m. jis aptiko 11 dienų skirtumą tarp Julijaus kalendoriaus ir astronominių metų.

Florencijoje Dantis taip pat dirbo prie daugelio kitų reikšmingų mokslinių ir kosmografinių projektų, įskaitant didžiulį Guardarobos žemės rutulį (1564–1568). Kūrė astronominius prietaisus (pvz., Astrolabes), kuris saugomas Galilėjaus muziejuje Florencijoje.

Dantis diskutavo su kunigaikščiu Kozimu dėl kanalo, skirto sujungti Florenciją su Viduržemio ir Adrijos jūra, statybos, tačiau šį projektą nebuvo lemta įgyvendinti dėl Kozimo I mirties.

Po kunigaikščio mirties Dantis paliko Florenciją ir niekada į ją nebesugrįžo. 1575 m. jis tapo Bolonijos universiteto matematikos profesoriumi. 1583 m. jis buvo paskirtas Alatrio vyskupu. Bolonijoje, šv. Petronijaus bazilikoje Dantis sukūrė ir pastatė senovinį astronominį prietaisą – gnomoną.

Pakviestas popiežiaus Grigaliaus XIII, Dantis nuo 1580 m. dalyvavo, keičiant ir koreguojant Grigaliaus kalendorių bei sudarant senojo ir naujojo pasaulių žemėlapius.

Dantis išvertė Euklido Aleksandriečio veikalą „Pradmenys“ ir šį kūrinį išleido.

Viename iš savo veikalų („Trattato del’uso e della fabbrica dell’astrolabo con la giunta del planifero del Raja“, 1569) Dantis rašo apie ekliptikos plokštumos sumažinimą. Florencijoje ir Bolonijoje Dantis nustatė geografinio dienovidinio kryptį.

Parašė kažkiek knygų: „Le Scienze matematiche ridotte in tavole“ ir kt.

## Galerija


File:Dettaglio di Terni e del suo contado nella Mappa d&#039;Italia (Ignazio Danti, XVI secolo, Musei Vaticani).jpg|thumb|Ignacijus Dantis.Italijos žemėlapis (XVIa.).Saugomas Vatikano muziejuje
File:Egnazio Danti - The Scandinavian peninsula - Google Art Project.jpg|thumb|Ignacijus Dantis. Skandinavijos žemėlapis. Saugomas Vekjo rūmų muziejuje. 
File:Egnazio Danti - California - Google Art Project.jpg|thumb|Ignacijus Dantis. Kalifornijos žemėlapis. Saugomas Vekjo rūmų muziejuje. 
File:Egnazio Danti - British Isles - Google Art Project.jpg|thumb|Ignacijus Dantis. Didžiosios Britanijos  ir Airijos žemėlapis. Saugoma Vekjo rūmų muziejuje. 
File:Egnazio Danti - Greenland - Google Art Project.jpg|thumb|Ignacijus Dantis. Grenlandijos žemėlapis. Saugomass Vekjo rūmų muziejuje.
File:Egnazio Danti - Arabian penisula - Google Art Project.jpg|thumb|Ignacijus Dantis. Arabijos žemėlapis. Saugomas Vekjo rūmų muziejuje.
File:Egnazio Danti - Gulf of Mexico, states of Central America, Cuba and Southern United States - Google Art Project.jpg|thumb|Ignacijus Dantis. Meksikos įlankos, Centrinės Amerikos, Kubos, ir Jungtinių Amerikos valstijų Pietinės dalies žemėlapis. Saugomas Vekjo rūmų muziejuje.  
File:Egnazio Danti - Mexico - Google Art Project.jpg|thumb|Ignacijus Dantis. Meksikos žemėlapis. Saugomas Vekjo rūmų muziejuje. 
File:Egnazio Danti - Russia - Google Art Project.jpg|thumb|Ignacijus Dantis. Rusijos žemėlapis. Saugomas Vekjo rūmų muziejuje. 
File:Egnazio Danti - South Africa, Mozambique and part of Madagascar - Google Art Project.jpg|thumb|Ignacijus Dantis. Pietų Afrikos, Mozambiko ir Madagaskaro dalies žemėlapis. Saugomas Vekjo rūmų muziejuje. 


## Išnašos